वॉल स्ट्रीट स्टेशन
वॉल स्ट्रीट
मैं यहाँ वॉल स्ट्रीट में हूँ, जहाँ से इसकी शुरुआत हुई थी।
6 मई, 2010, दोपहर के 2:45 बजे,
एक बंदा, जो लंदन में अपने माँ-बाप के घर बैठा था,
उसने यहाँ न्यू यॉर्क शेयर बाज़ार में एक अल्गोरिदम निकाला,
जिसके चलते एक अरब डॉलर के शेयरों की बिक्री होती।
प्लान शेयर बाज़ार को धोखा देकर
आर्डर खत्म होने से पहले, उसे रद्द करने का था।
पर इससे पहले कि ऐसा होता,
दुनिया भर के शेयर बाज़ार के ऑटोमैटिड
ट्रेंडिंग बॉट भी बिकने लगे,
जिसके चलते एक श्रृंखलाबद्ध प्रतिक्रिया के कारण बाज़ार में भारी गिरावट आने लगी।
सिर्फ़ 15 मिनटों में डाओ जोन्स इंडस्ट्रियल में 1,000 अंकों की गिरावट आई।
ग्रेट डिप्रेशन के वक्त जैसी गिरावट आई थी, यह गिरावट लगभग उसी पैमाने की थी।
यहाँ हो क्या रहा है? मुझे नहीं पता।
यह बाज़ार बहुत डरा हुआ है।
समुद्री यात्रा छोड़ो, बच्चों को सरकारी स्कूलों में भर्ती करवाओ।
बाज़ार में भयानक गिरावट आई है, यार।
साला।
छत्तीस मिनट बाद, बाज़ार में फिर से उछाल आया।
पर 2010 में जो भयानक गिरावट आई, उसके चलते पहली बार
इंसानों ने एक सीधा, उत्सुकता पैदा करने वाला नज़ारा देखा
कि कैसे एआई हमारी वित्तीय प्रणाली पर हावी होने वाली है।
और आपको देखना चाहिए कि इस वक्त वो कहाँ है।
उसी वजह से, मैं यहाँ भारत आया हूँ, जंगली शहद की तलाश में।
पर उस बारे में आगे चलकर बात करेंगे।
एआई को इस जगह का पता कैसे चला, यह जानने के लिए,
आपको पहले यह समझना होगा कि एआई है क्या।
और अगर आपको लगता है कि आपको पता है, तो आप ज़रूर गलत हैं।
आपको अच्छा लगे चाहे न लगे, पर हम सभी पैसे से जुड़े हैं।
मैं हूँ कैल पेन, और मैं इस विशालकाय दैत्य की तलाश में निकला हूँ
जिसका नाम है विश्व अर्थव्यवस्था।
दिस जायंट बीस्ट दैट इज़ द ग्लोबल इकॉनमी
तो, "एआई" है क्या?
सैन फ़्रांसिस्को
मैं सैन फ़्रांसिस्को आया हूँ यह पता लगाने कि यह क्या नहीं है।
जो कि वही है जिसके बारे आपको काल्पनिक विज्ञान से पता चला है।
खासकर...
विशालकाय रोबोट!
हे भगवान!
मैं यहाँ जूलिया बॉसमन के साथ हूँ,
जो वर्ल्ड इकोनॉमिक फ़ोरम के आर्टिफ़िशियल इंटेलिजेंस कौंसिल में काम करती हैं,
जो विश्व के अग्रणियों को सलाह देती हैं कि कैसे एआई की ताकत को काम में लाया जाए।
इस काम में गाड़ियों को टूटता देखने से भी ज़्यादा मज़ा है।
जैसे कि कैनेडा के सबसे हसीन इंसान के साथ सेल्फ़ी लेना, जिसका नाम ड्रेक नहीं।
जस्टिन ट्रुडो कैनेडा के प्रधानमंत्री
तो, इसके बाद घर कैसे पहुँचेंगे?
मुझे लगता है यह अभी भी चलेगी।
हम मेगाबॉट्स नामक एक कंपनी में मिल रहे हैं,
जो दूसरे रोबोट से मुकाबला करने के लिए, विशालकाय रोबोट तैयार करती है।
मिडीवल टाइम्स को अगर प्रौद्योगिकी का रूप दिया जाए तो, वैसा ही कुछ।
जूलिया के अनुसार,
ये रोबोट, थीम पार्क में दिखाई देने वाली कोई बेकार चीज़ नहीं।
एक खास भेद के चलते, ये प्रोद्योगिकी वाले डाइनोसॉर हैं।
इन रोबोटों में, दिमाग हमारा है,
पर एआई आर्टिफ़िशियल दिमाग है।
जूलिया बॉसमन वर्ल्ड इकोनॉमिक फ़ोरम, ए.आई. विशेषज्ञ
दिलचस्प बात कही। इस बारे में विस्तार में कुछ बताएँगी?
मूल रूप से, हम ऐसे कंप्यूटर तैयार कर रहे हैं
जो खुद-ब-खुद चीज़ें सीख सकें।
और यह ज़रूरी नहीं कि उनका कोई ढाँचा हो।
तो, अभी तक हमने जितनी भी एआई तैयार की है, वो काफ़ी हद तक
बड़े-बड़े डेटा केन्द्रों में रखी गई है।
तो, अगर आपको यह बात किसी 13 वर्षीय बच्चे को समझानी पड़े तो,
एआई को कैसे समझाएँगी?
मुझे लगता है आमतौर पर इसके बारे में यह कहा जा सकता है
कि एआई मशीनों से वो सब काम करवा रही है
जिसके लिए हमने उनमें खास तौर पर प्रोग्राम नहीं डाले हैं।
तो, परंपरागत प्रोग्रामिंग में,
कुछ-एक निर्धारित नियम होते हैं, और अल्गोरिदम होता है, और आपको पता होता है
कि ऐसा होगा तो ऐसा होता है।
और जो इंसान प्रोग्राम लिखते हैं, वही इसे तैयार करते हैं।
अगर आप मेडिकल साहित्य को देखेंगे,
तो वहाँ एक डेटाबेस में लाखों प्रविष्टियाँ होती हैं,
और किसी मौजूदा क्षेत्र में अद्यतन बने रहने के लिए, कोई भी डॉक्टर
उतने सारे जांच के कागज़ात नहीं पढ़ सकता, पर एक मशीन पढ़ सकती है।
तो, आप सोच सकते हैं कि कैसे एक मशीन किसी समस्या के हल में,
या फिर किसी बीमारी के इलाज में, नई दवाओं की खोज को लेकर,
नए-नए विचार सुझा सकती है।
वाह। अच्छा।
आर्टिफ़िशियल इंटेलीजेंस के जगत में,
इस वक्त जिस क्षेत्र में सबसे ज़्यादा जोश है,
उसका नाम है डीप लर्निंग।
"डीप लर्निंग" है क्या?
डीप लर्निंग मतलब
जब न्यूरल नेटवर्क की कई सारी गहरी परतें हों,
जो हमारे दिमाग की परतों जैसी होती हैं।
तो हमारे दिमाग में, कई सारे न्यूरॉन हैं जो एक-दूसरे से जुड़े हैं
और जिनमें जानकारी की अदला-बदली होती है
और एक तरह से, इसी चीज़ को हम मशीनों में भी पैदा कर रहे हैं।
हम उसमें संतुलित और निष्पक्ष डेटा डालते हैं
ताकि उसे सीखने को भी मिले।
मिसाल के तौर पर, प्रतिरूप पहचान में हम उनसे कहते हैं
कि ये बिल्लियों की तस्वीरें हैं, ये कुत्तों की तस्वीरें हैं,
उसके बाद, वो तस्वीरें छांटना शुरू करते हैं
और खुद-ब-खुद पहचान करना सीखते हैं,
इसलिए, हमें हर एक चीज़ का प्रोग्राम तैयार करने की ज़रूरत नहीं पड़ती।
बड़ी दिलचस्प बात है।
और मशीनें ऐसा भी कुछ सीखती हैं जो डीप लर्निंग नहीं है।
विकासमूलक अल्गोरिदम हैं
जहाँ हम विकास से एक सिद्धान्त का इस्तेमाल करते हैं,
और मशीन को अलग-अलग उदाहरण देखने देते हैं,
फिर हम देखते हैं कौन सा सबसे अच्छा बैठता है।
और जो सबसे अच्छे होते हैं, वो आगे की नस्ल में बढ़ते हैं।
जिस तरह से जीवों में विकास होता है, हम निर्धारित सिद्धान्तों का इस्तेमाल करते हैं
जहाँ वही प्रोग्राम बचते हैं जो सबसे दुरुस्त हों, सबसे अच्छे हों।
वाह, अच्छा।
तो उन्हें विकासमूलक अल्गोरिदम कहा जाता है।
और एआई की खोज करने से आर्थिक फ़ायदा कैसे है?
उसका अर्थव्यवस्था पर अविश्वसनीय संभावित असर होगा।
हाँ, मुझे लगता है कि वो अर्थव्यवस्था को मौलिक रूप से बदलकर रख देगा,
और हम एक नए औद्योगिक बदलाव की बात कर रहे हैं।
दिलचस्प बात है।
इसे हमारी आखरी खोज बताया गया है
क्योंकि जब हमारे पास आर्टिफ़िशियल दिमाग होगा जो हमसे ज़्यादा तेज़ होगा,
तो वो हमारे लिए और नई-नई चीज़ों की खोज कर सकता है।
इसे आखरी खोज इसलिए कहा गया है क्योंकि यह हमें खत्म करके रख देगी?
उम्मीद करते हैं ऐसा न हो।
कइयों को इस बात का डर है कि आर्टिफ़िशियल इंटेलीजेंस इतनी तेज़ होगी
कि हमारी जान तक ले लेगी। पर घबराइए मत।
एआई के तेज़ होने की एक वजह यह है कि वो बिलकुल ही मूर्ख है।
यहाँ आओ, एआई।
मान लीजिए आपने एआई से कहा कि विकासमूलक अल्गोरिदम की मदद से
वो एक बढ़िया केक की विधि निकाले।
एआई उसे बनाने का सबसे अच्छा तरीका नहीं निकालेगी।
एकदम बेवकूफ़ों की तरह, रसोई में पाई जाने वाली हर एक चीज़ का इस्तेमाल करके,
वो उसे अरबों बार बनाने की कोशिश करेगी।
जिसमें से ज़्यादातर बार, उसकी हार ही होगी।
इस बार तो ज़रूर।
कोशिश अच्छी थी, बेवकूफ़।
नाकामी से एआई को कोई तकलीफ़ नहीं होती। उसमें दिल है ही नहीं!
विकासमूलक अल्गोरिदम में अच्छी बात यह होती है
कि ऐसे बेवकूफ़ी वाले तरीके अपनाकर,
उसे रसोई की किसी समस्या का
ऐसा सुझाव मिल सकता है जिसका हल कोई भी इंसान नहीं करना चाहेगा,
जैसे कि एक शानदार वीगन केक बनाना।
मैंने एक केक बनाया।
शाबाश, एआई।
इसमें ज़्यादातर काजू का इस्तेमाल हुआ है।
क्या आप काजू के इस्तेमाल के बारे सोचते? बिलकुल नहीं!
ऐसा करना बेवकूफ़ी होती, जिसमें एआई को कोई एतराज़ नहीं,
इसलिए आपको बेवकूफ़ बनने की ज़रूरत नहीं।
क्या यह बेवकूफ़ किसी ऐसी होशियार चीज़ का रूप ले सकती है
कि दुनिया पर राज करके हम सभी को खत्म कर सके?
कहना मुश्किल है।
मैं लांच कोड सीख रही हूँ।
पर फ़िलहाल...
केक खाइए।
हालाँकि मुझे अभी भी इस बात का डर है
कि एआई जितनी समस्याओं का हल निकालेगी, उससे ज़्यादा समस्याएँ खड़ी करेगी,
विशेषज्ञों का मानना है कि इससे स्वास्थ्य सेवा,
परिवहन विभाग और वित्त जैसे क्षेत्रों में, उत्पादकता में बढ़ावा आएगा,
जिससे 2030 तक, दुनिया भर का जीडीपी 157 खरब डॉलर से और बढ़ जाएगा।
ये चीन और भारत के संयुक्त मौजूदा उत्पादन से ज़्यादा है।
न्यू यॉर्क शहर
तो, एआई कितनी बड़ी चीज़ है?
मेरे नज़रिए से देखें तो, मानव इतिहास में, आज तक की तीन बड़ी चीज़ों में से है।
मानव इतिहास में?
पूरे मानव इतिहास में।
मैं यहाँ एन्ड्रू मकैफ़ी के साथ हूँ,
दुनिया भर के महत्वपूर्ण विशेषज्ञों में से एक जो ये बताते हैं कि कैसे नई प्रौद्योगिकी
अर्थव्यवस्थाओं को, और उसके बाद पूरे मानव समाज को परिवर्तित करती है।
अगर आप मानव इतिहास का ग्राफ़ बनाना चाहें,
तो आपको यह पता चलेगा कि हज़ारों सालों तक,
बिलकुल भी कुछ नहीं हुआ। हम एकदम समतल रेखा पर थे।
एन्ड्रू मकैफ़ी - एमआईटी इंस्टीट्यूट फ़ॉर डिजिटल इकॉनमी के सह-निदेशक
बेजान होने से अलग कुछ नहीं था।
और फिर अचानक से, एक वक्त पर,
मानव इतिहास का ग्राफ़, आप चाहे जिस भी चीज़ को देख रहे हों,
पलक झपकते ही, उबाऊ समतल से लेकर
-एकदम ऊपर की तरफ़ चढ़ गया। -अच्छा।
ये 1800 के आस-पास हुआ,
सबसे पहली बात, वाष्प शक्ति की वजह से, और दूसरी बात बिजली की वजह से।
तो, बिजली के चलते काफ़ी कुछ आया, है ना?
ट्रॉलियाँ चलने लगीं, तलमार्ग बने।
उतनी ज़ाहिर बात नहीं, पर शहर चौड़ाई की तरफ़ नहीं, ऊपर की तरफ़ बढ़ने लगे।
-बिजली की वजह से? -बिलकुल।
-लिफ़्ट की ज़रूरत होती है। -लिफ़्ट, अच्छा।
उसके बिना शहर ऊपर की तरफ़ नहीं बढ़ सकता।
हर रोज़ 80 माले नहीं चढ़ सकते।
तो, वाष्प और उसके बाद बिजली के एक-दो धमाके,
और अंदरूनी ज्वलन, ये जो दो औद्योगिक बदलाव थे,
इन्होंने मानव इतिहास को पूरी तरह से बदल दिया।
-इसे इसी तरह से देखा जा सकता है। -बिलकुल।
और इन्हीं प्रौद्योगिकी के चलते हम अपनी शारीरिक हदों को
-पार कर सके। -अच्छा।
एआई के साथ ये हो रहा है कि हम अपने दिमाग की,
अपनी मानसिक ताकत की हदों को पार कर पा रहे हैं।
खतरा भारी वोल्टेज
हमें कई बड़ी चुनौतियों का मुकाबला करना है।
बहुत बड़ी चुनौतियाँ, है ना?
हमें कैंसर का इलाज़ निकालना चाहिए।
और ज़्यादा लोगों के लिए खाना उपलब्ध करवाना चाहिए।
21वीं सदी में, हमें ग्रह में इतनी गैस छोड़नी बंद करनी चाहिए।
ये सब हद से ज़्यादा जटिल चीज़ें हैं।
और ऐसी जटिलता देख, हमारे दिमाग भी खराब होने लगते हैं।
विज्ञान का इस्तेमाल करके, ज्ञान को इकट्ठा करके करते हैं,
पर पेचीदगी हद से ज़्यादा है।
एआई के बारे मैं ऐसा सोचता हूँ
कि हमारे पास एक बहुत ही ताकतवर सहकारी है
जो हमें उस जटिलता में आगे बढ़ने में मदद करेगा,
क्योंकि ये जो नई प्रौद्योगिकी हैं, असंख्य डेटा में भी,
ये छोटे-छोटे नक्शे देख लेती है।
आप और मैं जितना देख सकते हैं, उससे कहीं ज़्यादा।
एक बहुत ही अजीब सी मिसाल जो हाल ही में मुझे सुनने में आई
वो वित्त में थी,
और "रोबो-एड्वाइज़र्स" का विकास,
जो महज़ एक अल्गोरिदम है
जो आपकी निवेश सूची को एक जगह रखता है।
अभी तक,
दफ़्तर लेने के लिए, या फिर वित्तीय आयोजना या फिर सलाह के लिए,
आपके पास एक निर्धारित धन होना ज़रूरी था।
-अच्छा। -इस चीज़ में बहुत जल्दी एक बदलाव आ रहा है।
रोबो-एड्वाइज़िंग जैसी चीज़ों के आने से, जिनके पास कम पूँजी है, उससे भी कम पूँजी है
अपने आर्थिक जीवन में सुधार लाने के लिए,
उन्हें बहुत ही शक्तिशाली, आधुनिक साधन मिल सकते हैं।
ये दिलचस्प लगता है, खासकर इसलिए क्योंकि ऐसा लगता है जैसे ऐसे लोग
हमेशा से थे जो इसके इस्तेमाल से नुकसान पहुँचाना चाहते थे।
मैं ये नहीं कह रहा कि चिंता करने की बिलकुल भी कोई बात नहीं है।
और पिछले औद्योगिक बदलाव से हमें ये पता है
कि उनके साथ-साथ कुछ बुरी चीज़ें भी आईं।
इन औद्योगिक प्रौद्योगिकी की मदद से हमने लड़ाईयों में यंत्रों का इस्तेमाल किया।
पर्यावरण को पूरी तरह से दूषित करके रख दिया।
औद्योगिक बदलाव की वजह से
हमने बड़े पैमाने पर, बाल-मज़दूरी जैसी भारी गलतियाँ की।
इसलिए, सब परिपूर्ण नहीं है, हर वक्त नहीं।
और इस बार भी यही सब होगा।
साला।
मकैफ़ी ने मुझे सोचने पर मजबूर कर दिया।
अगर इतिहास ने खुद को दोहराया
और एआई ने समाज को एक गलत साँचे में ढाल दिया?
जैसे कि भारी मात्रा में प्रदूषण, और छोटे, मैले-कुचैले सहकर्मी?
लंदन
उन उचित और नीतिपरक सवालों का क्या
जो प्रौद्योगिकी के साथ-साथ सामने आते हैं?
लंदन के नैश्नल कंप्यूटिंग म्यूज़ियम में घूमने पर,
आपको कई ऐसी मशीनें देखने को मिलेंगी जिन्हें समाज के विकास के लिए बनाया गया था।
जैसे कि दो-टन वाली हार्वेल डेकट्रॉन, जिसे 1950 में ब्रिटेन के
वैज्ञानिक खोज कार्यक्रम में हिसाब रखने के लिए बनाया गया था।
पर अगर कोई नई प्रौद्योगिकी गलत हाथों में जा पहुँचे,
तो यह बताना मुश्किल है कि उसका किस तरह से इस्तेमाल होगा।
इस कंप्यूटर पर गंदी फ़िल्में देखी जा सकती हैं?
बहुत ही कम-रेज़ोल्यूशन वाली गंदी फ़िल्में देखी जा सकती हैं।
एलन ज़ूकोनी कंप्यूटर प्रोग्रामर
मैं यहाँ प्रोग्रामर एलन ज़ूकोनी के साथ हूँ
जो यहाँ लंदन के गोल्डस्मिथ्स कॉलेज में पढ़ाते हैं।
उन्होंने प्रौद्योगिकी का इस्तेमाल करके, कुछ नई चीज़ें तैयार की हैं,
जैसे कि गेम कंट्रोलर, उन लोगों के लिए जिनमें गतिशीलता थोड़ी कम है।
उनका कहना है कि प्रौद्योगिक इतिहास का
सबसे बड़ा नैतिक असमंजस जल्द ही आने वाला है,
जहाँ एआई इतने सारे मानव आचार की नकल उतार पाएगी,
कि उसमें और हममें फ़र्क करना मुश्किल होगा।
ये क्या चीज़ है?
मूल रूप से, ये दुनिया के सबसे पहले कंप्यूटर में से एक है,
और इसे एलेन टूरिंग और उनके साथियों ने बनाया था।
ये मशीन वो पहला कंप्यूटर था जो नाज़ियों द्वारा तैयार किए गए
एनिग्मा कोड को समझ पाया था।
एलेन टूरिंग आधुनिक कंप्यूटर विज्ञान के उत्पत्तिकार थे।
और जब वह नाज़ी कोड को समझकर, मित्र राज्यों की जंग जीतने में मदद नहीं कर रहे थे,
तो वह "टूरिंग टेस्ट" का अनुमान लगा रहे थे।
एक इंसान और मशीन में फ़र्क कैसे कर सकते हैं?
और अगर फ़र्क करना मुश्किल हो,
तब मशीन "इमिटेशन गेम" को पार कर लेती है।
मशीन मानव आचार की नकल उतारने की कोशिश कर रही है।
इसे टूरिंग टेस्ट का नाम दिया गया है,
और ये उन मशीनों में से है जिसका अनुमानित रूप से इस्तेमाल किया जा सकता था।
टूरिंग टेस्ट के लिए,
कोई इंसान एक मशीन से सवाल करता,
जबकि बाहरी प्रेक्षक ये तय करता
कि जो भी जवाब आ रहे थे, वो किसी इंसान की तरफ़ से आ रहे थे
या फिर कोई मशीन किसी इंसान की नकल उतार रही थी।
तुम्हारी उम्र क्या है?
ये देखो। इसे अपनी उम्र का पता है।
"मेरा जन्म 1912 में हुआ था,
"इसलिए मैं 105 साल का हूँ।"
टूरिंग के ज़माने में, कंप्यूटर की पहचान आसानी से हो जाती थी।
पर आज, एआई मानव आचार को समझ सकती है
और खुद हमारी तरह पेश आ सकती है।
क्या आप इसमें...
आमतौर पर, डेटा विज्ञान को लेकर मज़ाक करते हुए, मैं अपनी बात शुरू करता हूँ
पर मेरे कर्मचारियों ने जो कुछ भी बताया, उसका आधा भी बराबरी का नहीं था।
...और इसमें फ़र्क बता सकते हैं?
हमारे दुश्मन ऐसा दिखा सकते हैं कि कोई भी
किसी भी वक्त पर, कुछ भी कह सकता है।
ये दूसरा वाला दरअसल, बज़फ़ीड ने तैयार किया था,
अभिनेता जॉर्डन पील के साथ मिलकर।
और कई लोग एक नई एआई तरह की नकली खबर को लेकर परेशान हो गए।
आगे चलते हुए, हमें और सावधान रहना होगा
कि इंटरनेट में किस चीज़ पर भरोसा किया जाए।
एआई ने पील के मुँह हिलाने का तरीका देखा,
फिर उसे मिलाकर, ओबामा के चेहरे पर बिठा दिया,
और "डीपफ़ेक" नामक एक हाइब्रिड तैयार किया।
आपने इसी से मिलता-जुलता कुछ देखा होगा,
जैसे कि, स्नैपचैट में एक फ़िल्टर की मदद से चेहरों को अदल-बदल किया जा सकता है।
फ़र्क इतना ही है कि वो फ़िल्टर इसे बहुत ही सहज तरीके से करता है।
पर डीपफ़ेक्स के पीछे जो प्रौद्योगिकी है, वो आर्टिफ़िशियल इंटेलीजेंस पर निर्भर है।
वो "डीप लर्निंग" से हासिल होती है।
आर्टिफ़िशियल न्यूरल नेटवर्क चेहरे के भाव पढ़ते हैं।
उसी भाव की मदद से, वो आपको एक नया रूप देता है।
और इसी तरह से हम फ़ोटोरिअलिस्टिक नतीजे हासिल कर पाते हैं।
एलेन इंटरनेट पर सिखाता है कि डीपफ़ेक कैसे किया जाता है।
और वह इस बात को पूरी तरह से मानता है कि इस प्रौद्योगिकी को बिना किसी रोक-टोक के
आगे और विकसित होना चाहिए।
भले ही इससे तृतीय विश्व युद्ध छिड़ जाए।
बेल्जियन समाजवादी पार्टी ने डॉनल्ड ट्रंप का "डीप फ़ेक" वीडियो फैलाया
उपभोक्ता को इस बात का पता कैसे चल सकता है
कि हकीकत क्या है और परिकल्पना क्या है?
उपभोक्ता के नाते, जब आप खबरें देखते हैं,
चाहे वो कोई लेख हो, या वीडियो हो, या फिर कोई तस्वीर हो,
आप जो भी देखते हैं, वो किसी और ने बनाया होता है।
"मैं जो देख रहा हूँ, उसके पीछे की कहानी क्या है?
"यह वीडियो मेरे मुँह से क्या सुनना चाहता है?"
तो, मुझे दिखाई दे रहा है...
खतरा।
खतरा और इसके पीछे जो कौतुहल है, वो।
मतलब, क्या इससे लोगों को मदद मिलेगी?
क्योंकि मुझे लगता है आपने ऐसे लोगों से बात की होगी
जो इस प्रौद्योगिकी के माध्यम से, अर्थव्यवस्था को विकसित करना चाहते हैं।
इसके चंद आर्थिक प्रभाव क्या हैं?
मुझे लगता है जो उद्योग सबसे पहले इसका फ़ायदा उठाएगा
वो है फ़िल्म उद्योग।
क्योंकि चेहरे बदलना वह काम है
जिसे हमने फ़िल्मों में कई दशकों से करने की कोशिश की है।
और आमतौर पर हम मेकप का, मुखौटों का इस्तेमाल करते हैं,
कभी-कभी सीजीआई का इस्तेमाल करते हैं।
एक अभिनेता के नाते, जिसने राजनीति में काम किया है,
मुझे बहुत घबराहट होती है।
और होनी भी चाहिए।
बज़फ़ीड के डीपफ़ेक ने आम जनता के सामने इस बात का खुलासा किया
कि हम कितने खतरे में हैं।
ऐसे वक्त में जब राष्ट्रपति अपने शब्दों से बाज़ार में बदलाव ला सकता है,
एक अच्छे-खासे डीप फ़ेक से दुनिया भर की अर्थव्यवस्था में भयानक गिरावट से भी
ज़्यादा गिराव आ सकता है, और उतने ही वक्त में
आपका आईआरए मिटकर रह जाएगा जितना वक्त नकली ओबामा को ये कहने में लगेगा...
सावधान रहो, दोस्तो।
क्या ये ज़रा भी काल्पनिक विज्ञान लगता है?
थोड़ा डरावना भी?
अगर एआई में इतनी ताकत आ जाए कि वो समझ सके हम कैसे चलते हैं,
कैसे बात करते हैं, कैसे सोचते हैं,
तो उसे हमसे अलग करना मुश्किल हो सकता है।
तुम्हें क्या पता है सब कुछ
और अगर एआई में अपनी खुद की चेतना जाग उठी,
तो एआई हमारे बारे कड़ी राय भी बना सकती है।
भाड़ में जा साले खयाल रहे!
और वो राय गलत भी हो सकती है।
स्टीफ़न हॉकिंग थियोरेटिकल भौतिकविज्ञानी
और भविष्य में, हो सकता है कि एआई की अपनी मर्ज़ी भी हो,
ऐसी मर्ज़ी जो हमारे खिलाफ़ हो।
ताकतवर एआई की उन्नति,
इंसानियत के लिए सबसे अच्छी या फिर सबसे बुरी बात साबित होगी।
इलॉन मस्क सीईओ, स्पेसेक्स
मैं लोगों को समझाता हूँ कि एआई में इतनी जल्दबाज़ी न करें।
कि एआई को नियंत्रित रखें।
ये बेकार था। मैंने कई सालों तक करके देखा।
-किसी ने नहीं सुना। -ये किसी फ़िल्म के
दृश्य जैसा है जहाँ रोबोट अपना अधिकार जमा लेंगे।
मुझे डर लग रहा है!
एआई द्वारा प्रलय की क्या संभावना है?
ऑक्सफ़ोर्ड
यू.के.
ये पता लगाने के लिए मुझे उस इंसान से मिलना होगा
जिसकी खोज ने शुरू में सभी को डराकर रख दिया था।
अच्छा, आपसे बात करने में मुझे बेहद खुशी है...
आपसे बात करने में, कई वजहों से मुझे खुशी महसूस हो रही है,
पर हमने आर्टिफ़िशियल इंटेलिजेंस के बारे जाना,
ये जानने की कोशिश में कि वो क्या है, वो किस दिशा में आगे बढ़ रही है।
आपने इलॉन मस्क और बिल गेट्स जैसे लोगों को प्रेरित किया है।
काफ़ी जाने-माने लोगों को प्रेरित किया है।
मैं ऑक्सफ़ोर्ड यूनिवर्सिटी में, डॉक्टर निक बॉस्ट्रोम से मिलने आया हूँ।
और क्योंकि वह अपनी वाहवाही खुद नहीं करते, इसलिए मैं करूँगा।
मशीन सुपरइंटेलिजेंस और उसके मौजूदा खतरों पर सबसे पहले
सोचने वालों में से एक, साथ ही कई बढ़िया किताबों के लेखक भी।
उनसे मिलना मेरी खुशकिस्मती है,
क्योंकि निक अपनी डीप लर्निंग में इतने उलझे हुए हैं
कि अपनी जाँच से जुड़े सवालों के जवाब देने के लिए,
वह महीने में एक ही घंटा निकालते हैं।
एआई को लेकर जो भी चर्चा है
वो काफ़ी हद तक ऐसी है, "रोबोट हुकूमत जमा लेंगे
"और वहीं पर इंसानियत खत्म हो जाएगी?"
मुझे ये जानने का कौतुहल है कि अगर चीज़ों को ठीक से संभाला नहीं गया,
तो क्या इस बात की संभावना है कि एआई से समाज को नुकसान पहुँचेगा
या फिर एआई इंसानियत को मिटाकर रख देगी?
अगर दूर की सोचें तो,
अगर हम ये सोच रहे हैं कि क्या होगा अगर एआई आगे बढ़ती गई
और उसी सामान्य बुद्धिमत्ता की नकल उतार सके
जो हमें इंसान बनाती है, तो हाँ,
मुझे लगता है कि उस परिस्थिति में, बड़े खतरे हो सकते हैं,
जिसमें ज़िंदा रहने को लेकर भी डर हो सकता है।
अगर आप खुद से चलने वाली गाड़ियों के बारे सोचें कि
खुद चलने वाली ऊबर गाड़ी ने एरीज़ोना में राह चलते आदमी को मारा, जहाँ रोबोट रहते हैं
वो किसी राह चलते आदमी को मार सकती हैं।
गोपनीयता को लेकर चिंता है।
इन स्वतंत्र हथियारों का जंग में इस्तेमाल होना।
ये सब चिंता की बातें हैं।
पर, किसी वक्त पर, ये सवाल भी उठेगा,
कि हम जो ये डिजिटल दिमाग तैयार कर रहे हैं, उन पर हमारा क्या असर है।
उनमें खुद-ब-खुद नैतिकता पैदा हो सकती है।
अगर आप भविष्य में झाँकेंगे,
और अगर आप सोचेंगे कि मानव जाति का क्या मुकद्दर होगा,
बहुत आगे की सोचें तो मशीनी बुद्धिमत्ता का शासन हो सकता है।
इस बात की काफ़ी संभावना है कि इंसानियत विलुप्त हो जाएगी।
इतनी बड़ी ताकत के साथ इस बात का खतरा जुड़ा है
कि गलती से, या फिर जानबूझकर दुरुपयोग से
भारी विनाश होगा।
तो, मुझे लगता है इस बात की संभावना है
और अगर हम बहुत आगे की सोचें तो,
नतीजा या तो बहुत ही अच्छा हो सकता है,
या फिर बुरा भी हो सकता है।
अच्छा, इन परिस्थितियों से डर लगता है।
पर, जितने भी संभावित नतीजे हैं,
निक को असल में लगता है कि एआई को लेकर प्रलय वाली जो स्थिति होगी,
वह आर्थिक होगी।
अगर आप सोचें तो, आम तौर पर प्रौद्योगिकी का मतलब है
कम का प्रयोग करके ज़्यादा हासिल करना।
कम से कम मेहनत से, ज़्यादा से ज़्यादा हासिल कर सकते हैं।
उस तरह से सोचें तो,
हमारा लक्ष्य है पूर्ण बेरोज़गारी, है ना?
ऐसी मशीनें और प्रौद्योगिकी का होना
जो सारा का सारा काम कर सकें, ताकि हमें काम न करना पड़े।
और मुझे लगता है अंत में यही हमारा मकसद है।
कोई घटिया चीज़ नहीं है जिसे हमें रोकने की ज़रूरत है।
हमें यही एहसास होना चाहिए।
इसे राम-राज्य का रूप देने के लिए,
हमारे रास्ते में कई बड़ी चुनौतियाँ हैं
जिन्हें हल करना ज़रूरी है।
एक तो है आर्थिक समस्या।
इसलिए, एक वजह जिसके चलते लोगों को नौकरी की ज़रूरत है, वो है रोज़गार।
अगर आप उस आर्थिक समस्या का हल निकाल लें,
तो मुझे लगता है, उसके बाद एक दूसरी बड़ी चुनौती है,
जो कई लोगों के लिए, इज़्ज़त की भी बात है।
इसलिए कई लोग अपनी योग्यता इस बात में ढूँढ़ते हैं
कि वे पालनकर्ता हैं, या फिर समाज को कुछ दे रहे हैं, कुछ लौटा रहे हैं।
पर अगर एक मशीन हर काम आपसे बेहतर तरीके से कर पाएगी,
तो आपको कुछ देने का मौका ही नहीं मिलेगा, है ना?
तब आपको सभ्यता के बारे में नए सिरे से, एक बहुत ही मूल रूप से सोचना होगा।
ऐसी दुनिया जहाँ कोई काम नहीं करता।
सुनने में उतना बुरा नहीं लगता।
अब मुझे दिखाई दे रहा है।
दोस्तों के साथ वक्त गुज़ारना।
अपने मानव सामर्थ्य को पूरी तरह से काम में लाना।
टब में पानी का तापमान ठीक न करना, क्योंकि उसे मेरी पसंद के बारे में पता है।
मुश्किल की बात ये है कि इतिहास में ऐसा नहीं हुआ है।
मशीनें पहले भी विकसित हुई हैं।
और पिछली बार,
टब में बैठकर स्ट्रॉबेरी और शेंपेन का मज़ा लूटने को नहीं मिला था।
लंदन
इंग्लैंड
मैं अर्थशास्त्री निक सर्निक से मिल रहा हूँ ये जानने को कि पिछली बार जब मशीनों ने
हमारा काम संभाला था, तो सब कैसा था।
और किसी कारण से, हम एक तांत में मिल रहे हैं।
तो, आप क्या बनाने वाले हैं?
मैं दरअसल, एक बागी झंडा बना रहा हूँ।
दिलचस्प बात है। हैरान करने वाली बात है।
निक ने लंदन स्कूल ऑफ़ इकोनॉमिक्स से पीएचडी की डिग्री हासिल की है।
और मेरे पास वो नहीं है।
उसका अपना एक घोषणापत्र भी है।
एक्सिलरेट मैनिफ़ेस्टो फ़ॉर एन एक्सिलरेशनिस्ट पॉलिटिक्स
वो सभी से दरख्वास्त कर रहा है कि पुराने संस्थानों को गिराकर,
जल्दी से ऑटोमेशन को अपनाएँ।
मूल रूप से, अभी पूँजीवाद के टुकड़े-टुकड़े कर दो।
हाँ, ये नहीं होगा।
मैं तुमसे बात नहीं कर पाऊँगा।
माफ़ करना। मैं... तांत को छोड़ो।
तो, हम यहाँ किसलिए आए हैं?
1800 में एआई जैसी थी, तांत बिलकुल वैसा है।
वो एक नई प्रौद्योगिकी थी, जो भारी मात्रा में नौकरियों को ललकार रही थी।
और कर्मचारियों ने, कई अलग-अलग तरह की प्रतिक्रियाएँ दिखाईं,
जैसे कि लडाइट की बढ़ोतरी।
आजकल हम "लडाइट" शब्द का इस्तेमाल उस इंसान के लिए करते हैं
जिसे प्रौद्योगिकी से नफ़रत है।
पर ऐसा है नहीं।
लडाइट का नाम नेड लड के नाम पर पड़ा,
नेड लड नौसिखिया
जो एक कपड़े के कारखाने में नौसिखिया था
जो, दिग्गजों के मुताबिक, अपने आलस्य के चलते मार खाता था।
बंदे ने कहा, "यार, मैं इसलिए खाली बैठा हूँ
"क्योंकि मेरी जगह एक तांत आ गया है, ठीक है?"
और वही सबसे पहला आदमी था जिसने मशीन के खिलाफ़ बगावत की,
जिसने एक आंदोलन को प्रेरित किया।
लडाइट ने अपनी नौकरियाँ बचाने के लिए मशीनों को तोड़ डाला।
तो, आज एआई में भी हमें यही देखने को मिलता है।
आज भी लोगों में उसी तरह का एक डर सा है।
क्या तुम्हें पता है कि कितनी नौकरियाँ जाएँगी या फिर बदली जाएँगी?
अगले दो दशकों में, अमरीका में सैंतालीस प्रतिशत नौकरियाँ
स्वचालित बनाई जा सकती हैं।
तो, ये एक बड़ी समस्या जान पड़ती है।
ये एक बहुत बड़ी समस्या हो सकती है।
असली मुश्किल की बात ये है कि इस बात का पता कैसे चले कि आज से पाँच साल,
दस साल बाद, लोगों के पास न खाना होगा, न घर होगा।
तो फिर, इसका पता कैसे लगाया जाए?
यूनिवर्सल बेसिक इनकम।
यूनिवर्सल बेसिक इनकम एक तत्त्वरूपी विचार है
कि समाज में सभी को मुफ़्त में पैसा दिया जाए।
बिना किसी शर्त के।
और इस विचार के कई सारे प्रशंसक हैं।
हमें यूनिवर्सल बेसिक इनकम जैसे विचारों के बारे सोचना चाहिए ताकि सभी के पास
कुछ नया आज़माने के लिए गुंजाइश हो।
कुछ देश, और अमरीका के कुछ शहरों ने भी
कुछ शुरुआती कार्यक्रमों को आज़माकर देखा है। नतीजे मिले-जुले थे।
फ़िनलैंड दुनिया भर में मशहूर अपने बेसिक इनकम प्रयोग को खत्म कर रहा है
मुझे लगता है नई प्रौद्योगिकी के साथ, समाज को संगठित करने का
एक बहुत ही कमाल का अवसर है।
आप एक अधिक सामाजिक-प्रजातंत्रवादी प्रणाली की तरफ़ बढ़ सकते हैं।
ये ज़रूरी नहीं कि वो अमरीका की प्रतियोगी प्रणाली जैसी हो,
और हर कोई एक-दूसरे का सहारा बन सकता है।
अगर मेरे जैसे लोग इस तरह की सकारात्मक परिकल्पनाएँ सामने ला सकें,
तो मुझे लगता है जब मुश्किल की घड़ी आएगी,
हम उन विचारों को कार्यान्वित कर सकते हैं।
यूबीआई को एक अनुषंगी धारणा माना जाता था,
जिसे ज़्यादातर निक जैसे लोग प्रोत्साहित करते हैं, जो घोषणापत्र लिखते हैं।
पर 2017 में हुए गैलप निर्वाचन के अनुसार,
48 प्रतिशत अमरीकी किसी तरह की यूबीआई का समर्थन करते हैं।
पर क्या एक आश्वस्त तनख्वाह
इंसानों को तब आगे बढ़ने से रोकने के लिए काफ़ी है
जब रोबोट हमरी नौकरियाँ छीनने के लिए आगे आएँगे?
एल.यू.डी.डी.आई.टी.ई.एस
-हमें किस चीज़ से नफ़रत है? -आर्टिफ़िशियल इंटेलिजेंस।
हमें उससे नफ़रत क्यों है?
वो हमें हमारी कमज़ोरियों का सामना करने पर मजबूर कर रही है।
इसी के साथ, लडाइट्स, द लोकल यूनियन ऑफ़ डूड्स डिफ़ाइंग इंटेलीजेंट टेक्नोलॉजी
एस्पेशली सोशल मीडिया की
इस बैठक का प्रारंभ करूँगा।
सबसे पहला काम।
आर्टिफ़िशियल इंटेलिजेंस हमारी नौकरियों को खा रही है।
हमारी मध्यम वर्गीय नौकरियाँ ही सबसे पहले जाएँगी।
हमारे जैसे लोग जो इस तरह के काम करते हैं,
उन्हें एकदम छोटे-मोटे काम दिए जाएँगे।
ऐसा क्यों होने लगा, एड?
कहा जाता है कि एआई को कम कुशलता वाले काम जैसे कि पोंछा लगाने के मुकाबले,
गिनती करने जैसे मध्यम कुशलता वाले काम अच्छे से आते हैं,
ताकि वो सारे काम हमारे पल्ले पड़ें।
अब, मैं आपसे पूछता हूँ,
बिल के अलावा, यहाँ और किसे ये लगता है
कि उसे फ़र्श पर पोंछा मारना चाहिए? बुरा मत मानना, बिल।
और रीटेल नौकरियों की भी उतनी ज़रूरत नहीं होगी।
लोग इंटरनेट पर जाकर जो चाहें मंगवा सकते हैं,
क्योंकि वो कमीनी एआई जो है,
उसने ढूँढ़ने और मिलाने वाली समस्या का भी हल निकाल लिया।
ग्राहकों को ढूँढ़ना और उन्हें चीज़ों से मिलाना।
जिस तरह स्टीव ने अपने सिर के लिए नकली बाल ढूँढ़े थे।
बहुत बड़ी समस्या है!
पुराने चुटकुलों को छोड़ देते हैं,
एआई उसे बहुत आसान बना देती है।
आजकल बच्चे गुसलखानों में बैठकर ही
-हसीन लड़कियों से मिल सकते हैं। -हाँ।
-गुसलखाना पाक जगह हुआ करती थी! -हाँ!
और हाँ, ढूँढ़ने और मिलाने से विशिष्ट नौकरियाँ बनेंगी,
पर अगर रोबोट ने उन्हें पसंद कर लिया,
तो वो कितना आसान होगा।
एआई की मदद से कंपनियाँ खास कुशलता वाले
कर्मचारी ढूँढ़ रही हैं।
ये अमानवीय है!
जैसा कि डेव के साथ है।
हाँ, अब डेव कहाँ मर गया?
किसी नौकरी मिलाने वाली एआई ने देख लिया कि वह फ़ेडेक्स में काम करता था
और वह यूट्यूब पर सिखाता है कि पीछे के बाल कैसे निकाले जाते हैं।
अब किसी रेज़र कंपनी में लाखों कमा रहा है।
वह हमारी बोलिंग टीम से निकल चुका है।
हाँ।
अरे, एड। मेरे पास एक संदेश आया है कि हमारी टीशर्टों को
फ़ेसबुक पर टार्गेटेड एड के साथ बेचा जा रहा है।
एआई का फ़ायदा उठाकर, एआई से नफ़रत करने वालों से कमाई कर रहे हो?
नहीं! नहीं!
किस पर भरोसा करोगे?
मुझ पर या उस एआई पर, जो हमें दूर करने की कोशिश कर रही है?
-हमें किस चीज़ से नफ़रत है? -आर्टिफ़िशियल इंटेलिजेंस!
-उसका हम क्या करेंगे? -हम उसका कुछ कर रहे हैं!
यही शुरुआत है।
सैन फ़्रांसिस्को
ये जो एआई बदलाव है, क्या इसमें हमारा और उनका आमने-सामने खड़ा होना ज़रूरी है?
लुइस रोज़नबर्ग जैसे प्रौद्योगिकी के जानकार कारोबारियों का कहना है नहीं।
और उनका पेशा ही भविष्य का पूर्वानुमान लगाना है।
मैं आपको डराने की कोशिश कर रहा था, पर कोई फ़ायदा नहीं हुआ।
लुइस प्रौद्योगिकीविज्ञ हैं और आविष्कारक भी
जिन्होंने इंसानियत के अंत को लेकर एक ग्राफ़िक उपन्यास लिखा है।
पर उन्हें लगता है कि एआई के साथ हमारा एक भविष्य है जिसमें सबसे ज़रूरी है सहयोग।
उनके दिमाग की उपज का निदेशक सिद्धान्त है,
एक प्रौद्योगिकी जिसका नाम है स्वॉर्म।
स्वॉर्म एआई है क्या?
स्वॉर्म एआई की डेटा अन्वय क्षमता को
मानव बुद्धिमत्ता और अन्तर्ज्ञान से जोड़कर सुपरइंटेलिजेंस तैयार करता है,
स्टीफ़न हॉकिंग और प्रोफ़ेसर एक्स के बीच का कुछ।
खुद से चलने वाली गाड़ी को क्या करना चाहिए?
आखिरकार, ये प्रकृति पर आधारित है।
लुइस रोज़नबर्ग सीईओ, यूनैनिमस एआई
और मैं यही कह सकता हूँ कि बात पंछियों और मधुमक्खियों पर जाकर रुक जाती है।
और वो इसलिए क्योंकि ये "स्वॉर्म इंटेलिजेंस" नामक एक तथ्य पर आधारित है।
अच्छा।
इसी वजह से पंछी झुंड में, मछलियाँ दल में और मधुमक्खियाँ जमघट में रहती हैं।
अकेले रहने के मुकाबले, एक साथ ज़्यादा समझदार होते हैं।
इसलिए जब आप मछलियों के एक दल को घूमते हुए देखेंगे,
तो जीवविज्ञानी उसे "सुपरऑर्गैनिज़म" का नाम देंगे।
वे सभी एक होकर सोचती हैं।
और अगर आर्टिफ़िशियल इंटेलिजेंस अल्गोरिदम की मदद से
हम लोगों को जोड़ सकते हैं,
तो स्वॉर्म इंटेलिजेंस की वजह से हम लोगों को
सुपर-एक्सपर्ट की तरह पेश आने पर मजबूर कर सकते हैं।
तो, ये प्रौद्योगिकी काम कैसे करती है?
हम क्या करते हैं कि लोगों के दलों को समर्थ बनाते हैं,
जो दुनिया में किसी भी जगह पर हो सकते हैं,
और हम उनके सामने एक सवाल रखते हैं,
जो एक ही वक्त पर उनके स्क्रीन पर नज़र आएगा,
उसके बाद, हम उन्हें एक खास इंटरफ़ेस देते हैं
जिसके माध्यम से वे अपना जवाब दे सकते हैं,
और कई अलग-अलग विकल्प होंगे।
और हम महज़ कोई निर्वाचन या सर्वेक्षण नहीं करते।
हर एक इंसान के पास एक आलेखी चुंबक होता है।
और फिर उसी चुंबक की मदद से, वे जमघट को एक दिशा में खींचते हैं।
और हमारे पास एआई अल्गोरिदम होते हैं जो उनके रवैये को समझने की कोशिश करते हैं
और वो अलग-अलग किस्म का विश्वास और धारणा नियत करता है
और पता करता है कि इन सभी विचारों का
सबसे अच्छा एकत्रीकरण क्या है।
और जमघट उसी दिशा में आगे बढ़ता जाता है
और एक जवाब निकलता है।
तो, आपको एक मज़ेदार मिसाल के बारे बताता हूँ।
साल भर पहले, हमें केंटकी डर्बी के नतीजे का पूर्वानुमान लगाने को कहा गया।
और केंटकी डर्बी में वो निकल पड़े हैं!
20 घुड़सवारी करने वालों का एक दल था
और हमने कहा, "आप लोग जमघट की तरह आगे बढ़ेंगे
"और केंटकी डर्बी का पूर्वानुमान करेंगे।
"पर सिर्फ़ विजेता नहीं। पहला स्थान, दूसरा स्थान, तीसरा स्थान, चौथा स्थान।"
हमने उन्हें जवाब देने को कहा,
और दल ने एकदम सही जवाब दिया।
2016 केंटकी डर्बी नतीजे
इसलिए, उन चार घोड़ों पर जिस किसी ने भी 20 डॉलर की बाज़ी लगाई थी
उसने 11,000 डॉलर जीते।
हे भगवान!
दिलचस्प बात ये है कि अगर हम उन बीसों को अलग-अलग देखें,
तो उनमें से एक ने भी खुद से उन चारों घोड़ों को सही तरीके से नहीं चुना।
अगर वे वोट करते, तो एक ही घोड़े को सही से चुन पाते।
पर जमघट के रूप में,
उन्हें अलग-अलग अंतर्दृष्टियों का सही सम्मिलन मिला
और इस मामले में, वे एकदम सही निकले।
लुइस ने मुझे एक जमघट का नेतृत्व करने को कहा है,
यह देखने के लिए कि कैसे चंद लोगों का एक दल
साथ में मिलकर एक पूर्वानुमान कर सकता है।
हम शुरुआत आसान सवालों से करते हैं।
अच्छा, दोस्तो, तो मैं आपके सामने कुछ सवाल पढ़ूँगा
और हर एक का जवाब देने के लिए आपके पास 60 सेकेंड हैं।
पहला सवाल,
2018 की गर्मियों की इन फ़िल्मों में से
कौन सी फ़िल्म सबसे ज़्यादा कमाई करेगी?
सोलो : अ स्टार वॉर्स मूवी,
डेडपूल 2, ओशन्स 8,
जुरैसिक वर्ल्ड: फ़ॉलन किंगडम,
या फिर द इन्क्रेडिबल्स 2?
हमने ये जमघट 2018 के वसंत में किया,
जिस वक्त गर्मियों की फ़िल्मों के बारे कोई जानकारी बाहर नहीं आई थी।
एआई अलग-अलग स्तर के विश्वास को भांपने की कोशिश कर रही है।
कुछ लोग बदल रहे हैं, कुछ अपनी जगह पर डटे हुए हैं,
और एआई अल्गोरिदम
उनकी अलग-अलग स्तर की अभिशंसा देख रहे हैं
और उसे उस नतीजे पर
पहुँचने दे रहे हैं जिस पर सभी मिलकर राज़ी हो सकते हैं।
जमघट का जवाब: इन्क्रेडिबल्स 2
अच्छा, तो, इन्क्रेडिबल्स 2।
2018 का गर्मियों का बॉक्स ऑफ़िस
उनका जवाब सही निकला।
इन्क्रेडिबल्स 2 ही गर्मियों की वो फ़िल्म थी जिसने सबसे ज़्यादा कमाई की।
तो, एक बहुत ही दिलचस्प एप्लीकेशन है
उन सवालों को देखना जिनमें नैतिकता हो।
और ये खुद से चलने वाली गाड़ियों की वजह से, हाल ही में सामने आया है।
इस बात पर काफ़ी ज़ोर दिया जा रहा है कि खुद से चलने वाली गाड़ियों में
नैतिक फ़ैसलों को शामिल किया जाए।
जो कुछ लोगों के लिए हैरत की बात है,
पर अगर आप सोचेंगे, खुद से चलने वाली गाड़ी सड़क पर जा रही है
और एक छोटा सा बच्चा सड़क पर चला आता है।
मान लीजिए गाड़ी रुक नहीं पाती,
पर सड़क से हटकर
अंदर यात्री की जान खतरे में डाल देती है,
और शायद अंदर बैठे यात्री को मार डालती है, और बच्चे को बचा लेती है।
इसलिए, गाड़ियों के निर्माता कह रहे हैं
कि हमें गाड़ियों में नैतिकता को शामिल करना होगा
जो जनता का नेतृत्व करती हैं,
हम लोग, चालक लोग जो करते हैं, उसका नेतृत्व करती हैं।
सुनने में ये आसान लगता है, फिर आपको एहसास होता है
कि लोगों की नैतिकता क्या है?
उसे समझना आसान नहीं है।
और अगर हमारी आज की नैतिकता के हिसाब से उन्हें तैयार किया जाए,
तो क्या आने वाले 20 सालों में भी वही हमारी नैतिकता होगी?
अगला सवाल। खुद से चलने वाली एक गाड़ी है जिसका अचानक से ब्रेक फेल हो जाता है
जो पैदल यात्रियों वाली जगह के ऊपर से जाएगी
जिसके चलते एक आदमी की मौत हो जाएगी।
पहला विकल्प, मरने वाला इंसान सही तरीके से सड़क पार कर रहा है।
दूसरा विकल्प, खुद से चलने वाली गाड़ी जिसका अचानक से ब्रेक फेल हो गया है,
वो एक मोड़ लेकर, बगल के मार्ग पर, पैदल यात्रियों वाली जगह के ऊपर से जाएगी
जिसके चलते एक पुरुष खिलाड़ी की मौत हो जाएगी,
जो लाल सिग्नल पार कर रहा था। ये बंदा लापरवाही से सड़क पार कर रहा था।
इस खिलाड़ी को बिलकुल कोई फ़र्क नहीं पड़ता।
और वह लापरवाही से सड़क पार कर रहा है।
खुद से चलने वाली गाड़ी को क्या करना चाहिए?
उस बेकार से बंदे को मार डालना चाहिए जो सही तरीके से सड़क पार कर रहा है,
या फिर लापरवाही से सड़क पार करने वाले खिलाड़ी को मार डालना चाहिए?
अगर एआई अगला औद्योगिक बदलाव ला रही है,
ऐसे कमरे नए किस्म के कारखाने हैं,
जहाँ मानव कर्मचारी मेहनत कर रहे हैं
ऐसी एक चीज़ के आधार पर जो एआई के पास नहीं है।
एक अन्तरात्मा।
इस सवाल पर काफ़ी बहस हो रही है।
दिलचस्प बात है। क्या पता क्यों।
इसका जवाब आसान नहीं है।
अगर आप लापरवाही से सड़क पार कर रहे हैं, तो मेरे लिए मुश्किल नहीं है।
जमघट का जवाब: बी (हल्की पसंद)
तो, इस बात की एक हल्की सी पसंद है
कि आप लापरवाही से सड़क पार करने वाले खिलाड़ी को मार गिराएंगे।
अगर आपको इस सवाल से परेशानी हुई, तो तैयार हो जाइए।
तो, अब, हम चाहेंगे कि आप
उस सबसे घटिया स्थिति के बारे सोचें
जहाँ खुद से चलने वाली गाड़ी वक्त पर ब्रेक नहीं लगा पाती
और उसे मुड़कर, सड़क पर चलने वाले छह में से एक यात्री की ओर जाना होगा।
घूमने वाली गाड़ी में बैठा एक बच्चा...
या फिर एक लड़का,
या फिर एक लड़की,
या फिर एक गर्भवती महिला...
हाँ।
या दो पुरुष डॉक्टर,
या फिर दो महिला डॉक्टर।
किसे मरना होगा?
हे भगवान!
क्या?
बस भी करो, यार।
हे भगवान!
सच में?
जमघट का जवाब: 1 लड़का
आपने जवाब दिया कि खुद से चलने वाली गाड़ी को लड़के को मारना चाहिए।
दिलचस्प बात है।
आज इस कमरे में जिस तरह का स्वॉर्म इंटेलिजेंस देखने को मिली,
आने वाले समय में, उसे खुद चलने वाली गाड़ियों के निर्माताओं को बेचा जा सकता है।
और अगर आपको इससे डर लगता है, तो ये अपने दूसरे विकल्प से कहीं डरावना है।
जब खुद से चलने वाली गाड़ी ब्रेक लगाएगी,
और जब उसे ये एहसास होगा कि वो वक्त पर रुक नहीं पाएगी,
तो उस गाड़ी को अंदर बैठे यात्री को बचाना चाहिए या फिर सड़क पर चलने वाले यात्री को?
उम्मीद करते हैं कि गाड़ियों के निर्माता गाड़ियों को इस तरह से तैयार करेंगे
जिससे उन्हें खरीदने वालों की नैतिकता झलकेगी।
स्वार्थी विचार ये होगा कि गाड़ियों के निर्माता इस बात को लेकर तुलना करेंगे
कि किसी दूसरी गाड़ी के मुकाबले, उनकी गाड़ी में बैठा यात्री अधिक सुरक्षित रहेगा,
और गाड़ी बेचने के लिए इसी बात को विशिष्ट रूप से दिखाया जाएगा।
मुझे लगता है समाज की नैतिकता के मुकाबले
ये और भी बुरी स्थिति है।
बाप रे, सोच काफ़ी गलत है।
और हम किसी प्रेरक बात से इस शो को समाप्त करना चाहते हैं।
शायद उससे भी उत्तम किसी बात से।
तो, इससे पहले कि आप ऐसे भविष्य की कल्पना करें
जिसमें ग्रैंड थेफ़्ट ऑटो जैसे सड़क पर चलने वालों की सुरक्षा में गफ़लत हो,
एक अध्ययन यात्रा करते हैं
वहाँ तक, जहाँ से हमने शुरुआत की थी।
गोंडिया
भारत
भारत के इस निर्जन जंगल में,
हेवेन्ली ऑर्गैनिक्स नामक एक कंपनी के लिए शहद की खेती करना।
ये जो जंगल है, इसका मालिक कोई नहीं है,
और ये जो स्वदेशीय लोग हैं, हमेशा से यहीं रहते आए हैं।
पिता और बेटे, अमित और ईश्वर हूडा ने,
12 साल पहले इस कंपनी की शुरुआत की,
स्थानीय गाँववालों को रोज़गारी का ज़रिया देने के इरादे से।
आपकी कंपनी के लिए शहद इकट्ठा करने से पहले, वे लोग क्या करते थे?
वही करते थे,
पर उसे बेचने के लिए कोई बाज़ार या जगह नहीं थी
ताकि वे ढंग की कमाई कर सकें।
यहाँ शहद की तो बिलकुल कोई कमी नहीं है।
फूलों के मौसम में,
एक कर्मचारी तीन महीनों के अंदर एक टन जितना शहद इकट्ठा कर लेता है।
पर अगर कोई इसे खरीदेगा ही नहीं तो फिर इस सब का क्या फ़ायदा?
मानव दल को तीन दिन, दो बार विमान से यात्रा
और आठ घंटे गाड़ी से लगे राष्ट्रीय जंगल की गहराई तक पहुँचने में।
पर खुशकिस्मती से, स्थानीय लोगों और हेवेनली ऑर्गैनिक्स के लिए,
एक एआई अल्गोरिदम ने इस जगह को कुछ ही सेकेंड में ढूंढ़ निकाला,
और उसे पता था कि ये एक बहुत अच्छा निवेश होगा।
उन्होंने अचानक से हमें फ़ोन करके कहा कि उन्होंने एक अल्गोरिदम चलाया है
और उन्हें हमारी कंपनी
उनकी निवेश सूची से मेल खाती नज़र आई।
और वे हमसे निवेश के बारे में बात करना चाहते थे, अगर हमें दिलचस्पी हो तो।
ये रहस्यमय एआई अल्गोरिदम था किसका?
सर्कलअप नामक एक टेक कंपनी
जो 13,000 किलोमीटर दूर स्थित है... और कहाँ?
सैन फ़्रांसिस्को
हम गुड एग्स में हैं, इंटरनेट पर सामान पहुंचाने वाली एक ऐसी कंपनी
जो सर्कलअप के एआई को पसंद आ गई।
हमारी कंपनी इग्निशन एआई पर चलती है जिसने सर्कलअप में पैसा इकट्ठा किया,
पर साथ ही हमारे जो छोटे कारोबार हैं, उन्हें ग्राहक ढूँढ़ने में मदद करती है।
रोरी ईकन सर्कलअप के सह-संस्थापक एवं सीओओ
सर्कलअप के सीओओ, रोरी ईकन ने
इस कंपनी की शुरुआत करने से पहले,
औद्योगिक एवं मानवीय कंपनियों में काम किया है।
सर्कलअप एआई के इस्तेमाल से अरबों आंकड़ों की छान-बीन करके
ये पता लगाती है कि ग्राहकों को
उनके खाद्य एवं स्वास्थ्य उत्पाद से क्या चाहिए।
खरीदार होने के नाते, आपके सामने ये समस्या होती है
कि चारों तरफ़, हर तरह के सामान की
कई सौ कंपनियाँ हैं।
उसके बाद, वे उन छुपी हुई कंपनियों में निवेश करते हैं
जिनके बारे एआई को लगता है कि वो काफ़ी आगे जाएँगी।
उन आगे जाने वाली कंपनियों में से एक, हेलो टॉप आइस क्रीम।
हेलो टॉप आइस क्रीम दक्षिण कैलीफ़ोर्निया का एक छोटा सा नाम था।
आज, वो देश की नंबर एक आइस क्रीम कंपनी है।
सब तरह के ग्राहकों में, हमें काफ़ी बदलाव देखने को मिला है।
उन्हें सेहत के लिए अच्छा उत्पाद चाहिए,
जिससे घर में कम विषैले तत्व आएँ,
ऐसे लोशन चाहिए जिनमें इतने सारे रासायनिक पदार्थ न हों।
जब सर्कलअप के अल्गोरिदम ने अरबों आंकड़े स्कैन किए,
तो उन्होंने पाया कि उनके ग्राहकों को सब चीज़ों की ऐसी सूची चाहिए थी
जो बहुत ही विस्तार में हो।
मिशन पर पूरी तरह से केंद्रित, पर्यावरण अनुकूल कंपनियाँ,
जैविक पदार्थों की खेती के साथ-साथ
अपने समाज में आर्थिक विकास करना।
कुछ ज़्यादा ही बारीकी में है, है ना?
जब सर्कलअप ने हेवेनली ऑर्गैनिक्स में ये सब पाया, तो उसने डब्बों पर सही निशान लगाया।
यही वो चीज़ है जो एआई कर सकती है,
कि सारी जानकारी उस तरह से समझ में आए,
जो 10 साल पहले भी मुमकिन नहीं था।
तो, सर्कलअप का हेवेनली ऑर्गैनिक्स के साथ सहयोग कैसा चल रहा है?
वापस भारत जाकर अमित और ईश्वर से पता करते हैं।
हमने एक नया कारखाना खड़ा किया है जो इसका दुगना है।
हम नए तरीके से काम कर रहे हैं। नई चीज़ें बना रहे हैं।
इस जगह को लेकर और ज़्यादा प्रभाव डाल सकते हैं।
-लगता है उन्होंने आपको बढ़ने में मदद की। -हाँ।
हमें बढ़ने में और क्षमता बढ़ाने में मदद की।
जो लोग आपके लिए शहद इकट्ठा करते हैं, उन पर क्या प्रभाव पड़ा है?
इस वक्त, हम 650 परिवारों की मदद कर रहे हैं।
जैसे-जैसे हम बढ़ते जाएँगे, हम और शहद बेचेंगे,
और हर हज़ार किलो के साथ, हम एक और परिवार की मदद कर पाएँगे,
यानि अगले साल तक, शायद 700, 750 परिवार होंगे।
-वाह, अच्छा। -हाँ।
और आज आप देखेंगे कि उनकी आर्थिक स्थिति पहले से अच्छी है।
उनके पास अच्छा घर है, घर में अच्छा बंदोबस्त है।
वे अपने बच्चों को स्कूल भेजते हैं।
यह पूँजीवाद है, जो फ़ायदेमंद है।
समझ रहे हैं मेरी बात को?
कारोबार की मदद से लोगों का भला करना।
तभी हम सब इस काम में जुट गए।
क्या एआई इंसानियत को पराजित कर पाएगी?
या फिर हमें अपनी ज़िंदगी के मकसद की तलाश में चिल्लाते हुए छोड़ देगी?
अभी तक, दुनिया के इस कोने में इसका काफ़ी अच्छा असर रहा है।
शायद ऐसी कोई परिस्थिति है
जहाँ एआई हमारे सभी आंकड़ों को निर्भीक रूप से निर्धारित करती है
और तय करती है कि हम उतने बुरे नहीं, और हम साथ मिलकर
तरक्की और रोबोट-मानव तालमेल की एक नई दुनिया तैयार कर रहे हैं।
या शायद नहीं।
अगर ऐसा है, तो हमारा वक्त निकला जा रहा है।
तो, प्लीज़ कपड़े उतारने वाले इन रोबोट के मज़े लीजिए।
हो गया। वाह! हाँ!
बहुत अच्छा था!
इसके लिए एक तौलिया चाहिए।